# Упутство Мејтовог терминала

2015-2021
Пројекат Мејтове документације
2009
2010
Пол Катлер
2008
Кристијан Перш
2002
2003
2004
Sun Microsystems
2000
Мигуел де Икаца
2000
Мајкл Цуки
2000
Александер Кирилов
Пројекат Мејтове документације
Тим Мејтове документације
Мејтова радна површ
Sun
Тим Гномове документације
Sun Microsystems
Мигуел
де Икаца
Пројекат Гномове документације
Мајкл
Цуки
Пројекат Гномове документације
Александер
Кирилов
Пројекат Гномове документације
Пројекат Гномове документације
2.9
Јануар 2010

Пол Катлер pcutler@gnome.org

Пројекат Гномове документације

2.9
Март 2010

Пол Катлер

Пројекат Гномове документације

2.7
Новембар 2003

Сан тим Гномове документације

Пројекат Гномове документације

2.6
Септембар 2003

Сан тим Гномове документације

Пројекат Гномове документације

2.5
Мај 2003

Сан тим Гномове документације

Пројекат Гномове документације

2.4
Јануар 2003.

Сан тим Гномове документације

Пројекат Гномове документације

2.3
Август 2002

Сан тим Гномове документације

Пројекат Гномове документације

2.2
Август 2002.

Сан тим Гномове документације

Пројекат Гномове документације

2.1
Август 2002.

Сан тим Гномове документације

Пројекат Гномове документације

2.0
Април 2002

Сан тим Гномове документације

Пројекат Гномове документације

1.0
Мај 2000

Мигуел де Икаца, Мајкл Цуки, Александер Киролов docs@gnome.org

Пројекат Гномове документације

Ово упутство је написано за Мејтов терминал 1.22.

## Увод

Мејтов терминал је програм опонашања терминала који можете да користите за обављање следећих задатака:

Да приступите ЈУНИКС шкољци у Мејтовом окружењу

  Шкољка је програм који тумачи и извршава наредбе које упишете на упиту линије наредби. Када покренете Мејтов терминал, програм покреће основну шкољку која је наведена у вашем системском налогу. Можете да се пребаците на другу шкољку у било ком тренутку.

Да покренете програм који је осмишљен да ради на VT102, VT220 и „xterm“ терминалима

  Мејтов терминал опонаша програм „xterm“ који је развио X Конзорцијум. За узврат, програм „xterm“ опонаша DEC VT102 терминал и такође подржава DEC VT220 низове краја реда. Низ краја реда је серија знакова који почињу знаком Esc. Мејтов терминал прихвата све низове краја реда које VT102 и VT220 терминали користе за функције као што је постављање курзора и чишћење екрана.

## Први кораци

Следећи одељак описује како да покренете Мејтов терминал.

### Покретање Мејтовог терминала

Можете да покренете Мејтов терминал на следеће начине:

Изборник „Програми“

  Изаберите „Системске алатке Мејтов терминал“.

Терминал

  Извршите следећу наредбу: `mate-terminal`

  Можете да користите опције линије наредби да измените начин на који покрећете Мејтов терминал. Да видите опције линије наредби, извршите следећу наредбу: `mate-terminal --help`

### Прво покретање Мејтовог терминала

Када први пут покренете Мејтов терминал, програм ће отворити прозор терминала са групом основних поставки. Група основних поставки се назива „Основни профил“.

#### Пример основног прозора Мејтовог терминала

Основни прозор Мејтовог терминала

Основни прозор Мејтовог терминала

Прозор терминала приказује наредбени упит где можете да упишете ЈУНИКС наредбе. Наредбени упит може бити „%, #, >, $“, или било који други посебни знак. Курзор се налази на наредбеном упиту. Када упишете ЈУНИКС наредбу и притиснете Унеси, рачунар извршава наредбу. По основи, Мејтов терминал користи основну шкољку наведену за корисника који покрене програм.

Мејтов терминал такође поставља следеће променљиве окружења:

`ТЕРМИНАЛ`

  Поставља на „`xterm-256color`“ по основи.

`ИБ_ПРОЗОРА`

  Поставља одредника X11 прозора по основи.

### Профили терминала

Можете да направите нови профил, и да примените нови профил на терминал да измените карактеристике као што су слова, боје и ефекти, понашање премицања, наслов прозора и сагласност. Можете такође да наведете наредбу која се самостално покреће када покренете Мејтов терминал у профилу.

Дефинишете сваки профил терминала у прозорчету „Профили“, коме приступате из изборника „Уређивање. Можете да дефинишете профила колико год желите. Када покренете терминал, можете да изаберете профил који желите да користите за терминал. Или, можете да измените профил терминала док га користите. Да одредите полазни профил за терминал када покренете програм из линије наредби, користите следећу наредбу:

`mate-terminal --window-with-profile=profilename`

Назив текућег профила се појављује на насловној траци Мејтовог терминала, осим ако не наведете другачији назив насловне траке у прозорчету „Уређивање профила“.

Видите о томе како да дефинишете и користите нови профил терминала.

### Рад са више терминала

Мејтов терминал обезбеђује функцију језичака који вам омогућавају да отворите неколико терминала у једном прозору. Сваки терминал се отвара у засебном језичку. Кликните на одговарајући језичак да прикажете терминал у прозору. Сваки терминал језичка у прозору је засебан пдпроцес, тако да можете да користите сваки терминал за дуге задатке. Можете да примените другачији профил за сваки терминал језичка у прозору.

Насловна трака прозора терминала приказује или назив текућег профила или назив наведен текућим профилом. приказује прозор Мејтовог терминала са четири језичка. У овом случају, сваки од четири језичка има дуги профил. Назив профила у активном језичку, Профил 1, појављује се на насловној траци.

#### Пример прозора терминала са језичцима

Основни прозор Мејтовог терминала

Прозор Мејтовог терминала са четири језичка

Видите о томе како да отворите нови терминал језичка.

## Коришћење

### Отварање и затварање терминала

Да отворите нови прозор терминала:

  Изаберите „Датотека Отвори терминал“.

  Нови терминал наслеђује поставке програма и основну шкољку из родитељског терминала.

Да затворите прозор терминала:

  Изаберите „Датотека Затвори терминал“.

  Ова радња затвара терминал и све подпроцесе кооје сте отворили из терминала. Ако затворите последњи прозор терминала, Мејтов терминал ће изаћи.

Да додате нови терминал језичка у прозору:

  Изаберите „Датотека Отвори језичак Основни или само „Датотека Отвори језичак“ ако нема подизборника.

Да прикажете терминал језичка:

  Кликните на језичак у терминалу језичка који желите да прикажете, или изаберите наслов језичка из изборника „Језичци“.

  Или, изаберите „Језичци Следећи језичак“ или „Језичци Претходни језичак“ да се крећете између језичака.

Да затворите терминал језичка:

  1. Прикажите терминал језичка који желите да затворите.

  2. Изаберите „Датотека Затвори језичак“.

### Управљање профилима

Да додате нови профил:

  1. Изаберите „Датотека Нови профил“ да прикажете прозорче „Нови профил“.

  2. Упишите назив новог профила у поље „Назив профила“.

  3. Користите падајући списак „Основа је“ да изаберете профил на коме желите да заснујете нови профил.

  4. Кликните „Направи“ да прикажете прозорче „Уређивање профила“.

  5. Кликните „Затвори“. Мејтов терминал ће додати профил у подизборник „Терминал Измени профил“.

Да промените профил терминала језичка:

  1. Кликните на језичак у терминалу језичка за који желите да промените профил.

  2. Изаберите „Терминал Промени профил назив_профила.

Да уредите профил:

  Можете да уређујете профиле у прозорчету „Уређивање профила“. Можете да приступите прозорчету „Уређивање профила“ на следеће начине:

  - Изаберите „Уређивање Текући профил“.

  - Десни клик у прозору терминала, затим изаберите „Профили Поставке профила“ из искочног изборника.

  - Изаберите „Уређивање Профили“, и изаберите профил који желите да уредите, затим кликните „Уреди“. За информацијама о опцијама које можете да одредите за профиле, видите .

Да обришете профил:

  1. Изаберите „Уређивање Профили“.

  2. Изаберите назив профила који желите да обришете са списка „Профили“, затим кликните „Обриши“. Биће приказано прозорче „Обриши профил“.

  3. Кликните „Обриши“ да потврдите брисање.

  4. Кликните „Затвори“ да затворите прозорче „Уређивање профила“.

### Измена прозора терминала

Да сакријете траку изборника:

  Изаберите „Преглед Прикажи траку изборника“.

Да прикажете скривену траку изборника:

  Десни клик на прозор терминала, затим изаберите „Прикажи траку изборника“ из искочног изборника.

Да прикажете прозор Мејтовог терминала у режиму преко целог екрана:

  Изаберите „Преглед Преко целог екрана“. Режим преко целог екрана приказује текст у прозору који испуњава читав екран. Прозор не садржи оквир прозора или насловну траку. Да изађете из овог режима, опет изаберите „Преглед Преко целог екрана“.

Да промените изглед прозора терминала:

  Видите за информације о опцијама које можете да изаберете у прозорчету „Уређивање профила“ да промените изглед прозора терминала. На пример, можете да промените боју позадине, или место траке клизача.

### Рад са садржајем прозора терминала

Да се крећете кроз претходне наредбе и излаз:

  Обавите једну од следећих радњи:

  - Користите клизач, који је обично приказан на десној страни прозора терминала.

  - Притисните тастере Шифт Страница горе, Шифт Страница доле, Шифт Полазна, или Шифт Крај.

  Број редова које можете да премакнете уназад у прозору терминала је одређен поставком „Помера уназад“ у одељку језичка „Клизање“ у прозорчету „Уређивање профила“. Можете такође да померите на горе или на доле по један ред притиском тастера Контрол Шифт Горе или Контрол Шифт Доле.

Да изаберете и умножите текст:

  Можете да изаберете текст на било који од следећих начина:

  - Да изаберете знак, кликните на први знак који желите да изаберете и превуците миша до последњег знака који желите да изаберете.

  - Да изаберете реч, два пута кликните на прву реч коју желите да изаберете и превуците миша до последње речи коју желите да изаберете. Симболи се бирају појединачно.

  - Да изаберете ред, три пута кликните на први ред који желите да изаберете и превуците миша до последњег реда који желите да изаберете.

  Ове радње бирају сав текст између прве и последње ставке. За бирање читавог текста, Мектов терминал умножава изабрани текст у оставу када отпустите дугме миша. Да изричито умножите изабрани текст, изаберите „Уређивање Умножи“.

Да убаците текст у терминал:

  Ако сте претходно умноћили текст у оставу, можете да га убаците у терминал обавивши једну од следећих радњи:

  - Да убаците текст који сте умножили само избором, средњи клик на наредбени упит. Ако немате средње дугме миша, погледајте документацију Х сервера за информације о томе како да опонашате средње дугме миша.

  - Да убаците текст који сте изричито умножили, изаберите „Уређивање Убаци“.

Да превучете назив датотеке у прозор терминала:

  Можете да превучете назив датотеке у терминал из другог програма као што је управник датотека. Терминал приказује путању и пун назив датотеке.

Да приступите вези:

  Да приступите Јединственом Ресурсном Локатору (URL) који је приказан у терминалу, урадите следеће:

  1. Померите миша преко адресе све док се не подвуче.

  2. Десни клик на адресу да отворите искочни изборник.

  3. Изаберите „Отвори везу“ да покренете програм везе и да прикажете датотеку која се налази на адреси.

### Приказивање поставки пречица тастатуре

Да прикажете поставке пречица тастатуре које су дефинисане за Мејтов терминал, изаберите „Уређивање Пречице тастатуре“. Прозорче „Пречице тастатуре“ садржи следеће ставке:

Искључи тастере приступа изборнику (као што је „Алт+f“ за отварање изборника „Датотека“)

  Одзначите ову опцију да искључите приступне тастере који су дефинисани да вам омогуће да користите тастатуру уместо миша за бирање ставке миша. Сваки приступни тастер је препознат подвученим словом на изборнику или опцијом прозорчета. У неким случајевима, морате притиснути тастер Алт у комбинацији са приступним тастером да обавите радњу.

Искључи тастер пречица изборника („Ф10“ подразумавано)

  Одзначите ову опцију да искључите тастер пречице који је дефинисан да вам омогћи да приступите изборницима Мејтовог терминала. Основни тастер пречице за приступ изборницима је Ф10.

Тастери пречица

  Одељак прозорчета „Пречице тастатуре“ исписује тастере пречица које су дефинисане за сваку ставку изборника.

  Не могу сви тастери да се користе као тастери пречица, као што је Таб.

### Величина текста

Можете да користите следеће методе да промените величину текста у прозору Мејтовог терминала:

- Да повећате величину текста, изаберите „Преглед Увећај“.

- Да умањите величину текста, изаберите „Преглед Умањи“.

- Да прикажете текста у стварној величини, изаберите „Преглед Уобичајена величина“.

### Промена наслова терминала

Да измените наслов тренутно приказаног терминала, урадите следеће:

1. Изаберите „Терминал Постави наслов“.

2. Упишите нови наслов у поље за текст „Нслов“. Мејтов терминал одмах примењује измену.

3. Кликните „Затвори“ да затворите прозорче „Постави наслов“.

### Промена кодног распореда

Да промените кодни распоред, изаберите „Терминал Постави кодирање знакова“, затим изаберите одговарајуће кодирање.

#### Промена списка кодних распореда

Да измените списак кодних распореда приказаних у изборнику „Постави кодирање знакова“, урадите следеће:

1. Изаберите „Терминал Постави кодирање знакова Додај или уклони“.

2. Да додате кодирање изборнику „Постави кодирање знакова“, изаберите кодирање са списка „Доступна кодирања“, затим кликните на дугме стрелице на десно.

3. Да уклоните кодирање из изборника „Постави кодирање знакова“, изаберите кодирање са списка „Кодирања приказана у изборнику“, затим кликните на дугме стрелице на лево.

4. Кликните „Затвори“ да затворите прозорче „Додајте или уклоните кодирања терминала“.

### Опорављање терминала

Овај одељак даје неке савете ако имате проблема са терминалима.

Да повратите стање терминала:

  Изаберите „Терминал Поново постави“.

Да повратите терминал и очистите екран:

  Изаберите „Терминал Поново постави и очисти“.

## Поставке

Да подесите Мејтов терминал, изаберите „Уређивање Текући профил“. Да подесите други профил који сте поставили изаберите „Уређивање Профили“, изаберите профил који желите да уредите, затим кликните „Уреди“.

Прозорче „Уређивање профила“ садржи следеће одељке које можете да користите да подесите Мејтов терминал:

### Опште

Назив профила

  Користите овај оквир да наведете назив тренутног профила.

Користи системски словни лик сталне ширине

  Изаберите ову опцију да користите уобичајени словни лик сталне ширине који је одређен у језичку „Слова“ алата поставки „Изглед“.

Слова

  Кликните на ово дугме да изаберете врсту и величину слова за терминал. Ово дугме је укључено само је одзначена опција „Користи системски словни лик терминала“.

Дозволи подебљан текст

  Изаберите ову опцију да омогућите да терминал приказује подебљани текст.

Прикажи изборник у новим терминалима по основи

  Изаберите ову опцију да прикажете изборник у прозорима новог терминала.

Звонце терминала

  Изаберите ову опцију да омогућите звонце терминала.

Знаци избора-речима

  Користите овај оквир да одредите знакове или групу знакова које ће Мејтов терминал сматрати речима када речју изаберете текст. Видите за више о томе како да речју изаберете текст.

### Наслов и наредба

Почетни наслов

  Користите овај оквир да одредите почетни наслов терминала који користи профил. Нови терминали који се покрену из текућег терминала имаће нови почетни наслов.

Када наредбе терминала поставе сопствене наслове

  Користите овај падајући списак да одредите како се ради са динамички постављеним насловима, тако је, наслове терминала које постављају наредбе покренуте у терминалу.

Покрени наредбу као шкољку за пријаву

  Изаберите ову опцију да приморате да се наредба која тренутно ради у терминалу покрене као шкољка пријаве. Ако наредба није шкољка, поставка нема дејства.

Допуни поља о пријави када се изда наредба

  Изаберите ову опцију да уметнете нови унос у записима пријаве када се отвори нова шкољка.

Покрени произвољну наредбу уместо моје шкољке

  Изаберите ову опцију да покренете наведену наредбу, другачију од уобичајене шкољке, у терминалу. Наведите произвољну наредбу у пољу „Произвољна наредба“.

Након извршења наредбе

  Користите овај падајући списак да наведете која ће се наредба обавити након извршења наредбе.

### Боје

Текст и позадина

  Изаберите опцију „Користи боје које користи систем“ да користи боје које су наведене у теми Мејтове радне површи која је изабрана у језичку „Тема“ алата поставки „Изглед.

  Користите падајући списак „Постојеће шеме“ да одредите боје текста и позадине за терминал. Мејтов терминал подржава следеће комбинације боје текста и позадине:

  - Црна на светло-жутој

  - Црна на белој

  - Сива на црној

  - Зелена на црној

  - Бела на црној

  - Произвољно

    Ова опција вам омогућава да изаберете боје које нису у изабраној шеми боје.

  Стварни приказ боја текста и позадине може да варира у зависности од шеме боје коју изаберете. На пример, ако иазберете шему боје „Бела на црној“ и „Линукс конзола“, програм ће приказати боје текста и позадине као светло сиву на црној. Падајући списак „Постојеће шеме“ се укључује само ако је одзначена опција „Користи боје које користи систем“.

  Кликните на дугме „Боја текста“ да прикажете прозорче „Изаберите боју текста терминала“. Користите точак боја или вртешке да прилагодите боју коју желите да користите као боју текста, затим кликните „У реду“. Дугме „Боја текста“ је укључено само ако је одзначена опција „Користи боје које користи систем“.

  Кликните на дугме „Боја позадине“ да прикажете прозорче „Изаберите боју позадине терминала“. Користите точак боја или вртешке да прилагодите боју коју желите да користите као боју позадине, затим кликните „У реду“. Дугме „Боја позадине“ је укључено само ако је одзначена опција „Користи боје које користи систем“.

Палета

  Опонашање терминала може да користи само 16 боја у једном тренутку за исцртавање текста. Палета боја наводи тих 16 боја. Програми који раде у терминалу користе број индекса за одређивање боје из ове палете.

  Користите падајући списак „Постојеће шеме“ да изаберете претподешене шеме боја. Палета боја испод и садржај прозора терминала се освежавају да прикажу шему.

  Користите „Палету боја“ да прилагодите 16 основних боја у произвољној палети боја. Да прилагодите боју, кликните на боју да прикажете прозорче „Унос палете“. Користите точкић боје или вртешке да прилагодите боју, затим кликните „У реду“.

### Дејства

Позадина

  Изаберите позадину за прозор терминала. Опције су следеће:

  - Чиста боја

    Изаберите ову опцију да користите боју позадине која је одређена у одељку „Боје“ као боју позадине за терминал.

  - Позадинска слика

    Изаберите ову опцију да користите датотеку слике као позадину за терминал. Користите падајући списак „Датотека слике“ да одредите место и назив датотеке слике. Или, кликните „Разгледај“ да потражите и изаберете датотеку слике.

    Изаберите опцију „Слика позадине се помера“ да омогућите да се слика позадине помера са текстом када се крећете по терминалу. Ако не изаберете ову опцију, слика позадине остаје непомична на позадини терминала, а помера се само текст. Ова опција је укључена само ако изаберете опцију „Позадинска слика“.

  - Прозирна позадина

    Изаберите ову опцију да користите прозирну позадину за терминал.

Осенчи прозирну или слику позадине

  Користите овај клизач да осенчите или затамните позадину терминала. Ова опција је укључена само ако изаберете опције „Слика позадине“ или „Прозирна позадина“.

### Клизање

Клизач је

  Користите овај падајући списак да одредите положај клизача на прозору терминала.

Помера уназад ... реда

  Користите ову вртешку да одредите број редова за који можете да померите уназад користећи клизач. На пример, ако наведете 100 тада можете да померите уназад последњих 100 редова приказаних у терминалу.

Померај при испису

  Изаберите ову опцију да омогућите померање исписа на терминалу док терминал наставља да приказује још исписа наредбе.

Померај на притисак тастера

  Изаберите ову опцију да омогућите да можете да притиснете неки тастер на тастатури да померите на доле прозор терминала на упит наредбе. Ова радња се примењује само ако сте померили на горе прозор терминала и желите да се вратите на упит наредбе.

### Усклађивање

Тастер повратнице остварује

  Користите падајући списак да изаберете функцију коју желите да обави тастер „Повратница“.

Тастер брисања остварује

  Користите падајући списак да изаберете функцију коју желите да обави тастер „Обриши“.

Врати опције усклађивања на основне

  Кликните на ово дугме да вратите опције у одељку „Усклађивање“ на основне поставке.